Bruno Caneva

Carlo Bruno Caneva (født 2. februar 1912, død 5. august 2003 i Mendoza, ArgentinaCaneva.org: Carlo Bruno Caneva  (Bruno)  (slektshistorieside, engelsk, besøkt 19. oktober 2011)) var en italiensk skihopper og kombinertløper. Han ble italiensk mester i skihopping i 1932 og 1935, og tok sølvmedalje i 1930. Han tok sølvmedalje i det italienske mesterskapet i kombinert i 1931 og 1932, og bronsemedalje i 1935.

Bruno Caneva var mistenkt for å ha deltatt i en massakre under 2. verdenskrig der 82 italienske antifascister ble drept ved landsbyen Pedescala i provinsen Vicenza. Etter krigen bodde og jobbet han i Tyskland som skiinstruktør. Etter at han i 1947 ble dømt til døden for å ha drept den italienske partisanen Rondino Fontana, rømte Caneva til Argentina, der han slo seg ned i byen Mendoza ved foten av Andesfjellene og fortsatte å jobbe som skiinstruktør.Los Andes: El ex fascista Bruno Caneva está grave y no podría ser extraditado  (spansk, 23. juli 2003, besøkt 19. oktober 2011)

I slutten av juli 2003 ba Simon Wiesenthal-senteret om at argentinske og italienske myndigheter skulle utvise og straffe Caneva for drapene ved Pedescala.Simon Wiesenthal Center: Wiesenthal Center urges Argentina and Italy respectively to detain and extradite fascist perpetrator of "Pedescala" war crime (pressemelding, engelsk, 28. juli 2003, arkivert av Internet Archive) Bruno Caneva var da 91 år gammel og døende av kreft, og han døde bare en ukes tid senere.Corriere della Sera: E' morto l'ultimo criminale di guerra italiano (italiensk, 8. august 2003, besøkt 18. oktober 2011)

 Referanser 

 Eksterne lenker 
 Federazione Italiana Sport Invernali: Salto speciale, l'albo d'oro degli Assoluti (italienske mestere i skihopping, italiensk, besøkt 19. oktober 2011)
 Federazione Italiana Sport Invernali: Combinata nordica, l'albo d'oro dei Campionati Italiani (italienske mestere i kombinert, italiensk, besøkt 19. oktober 2011)

Kategori:Italienske skihoppere
Kategori:Italienske kombinertløpere
Kategori:Italienere fra andre verdenskrig
Kategori:Fødsler i 1912
Kategori:Dødsfall i 2003
Kategori:Personer fra Asiago